Øvre Kallrustad (Øver-Kallrustad) har også blitt noe oppdelt, men ikke så kraftig som nabobruket. Mesteparten av eiendommen fra 1832 er ennå (2007) intakt, og det drives fortsatt korn- og vedproduksjon. Den gamle hovedbygningen står ennå, men på utskilt tomt (jf. Ner-Kallrustad). I likhet med bygningen på Ner-Kallrustad er den eldste delen fra 1800-tallet, men fikk sitt nåværende utseende rundt 1916. Ny bygning og låve ble i perioden 1968-1972 oppført ca. 250 meter lenger nede i bakken.